П Р О Т О К О Л  № 19
от заседанието на Комисия „Съдебна администрация” 
към Съдийската колегия на Висшия съдебен съвет
проведено на 23.10.2024 г. 

Днес, 23.10.2024 г. /сряда/ от 09.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев 
	    Драгомир Кояджиков 
  Стефан Гроздев 
	    Севдалин Мавров

На заседанието присъстват: експертните сътрудници Стефка Тодорова и Светла Кирилова, главни експерти-съдебна администрация и Десислава Стоименова, младши експерт, дирекция ЧРАТОКИ.

Д Н Е В Е Н   Р Е Д:

1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода 11.10.2024 г. –18.10.2024 г. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА ЗА СВЕДЕНИЕ уведомлението от председателя на Апелативен съд – София за прекратено трудово правоотношение с двама съдебни служители на длъжности: „съдебен помощник“, считано от 30.09.2024 г. и „съдебен деловодител“, считано от 10.10.2024 г.
и
1.1.1. НЕ ДАВА СЪГЛАСИЕ за предприемане на действия по назначаване на съдебни служители за 1 /една/ щ. бр. за длъжност „съдебен помощник“ и 1 /една/ щ. бр. за длъжност „съдебен деловодител“ в Апелативен съд – София.
1.1.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен помощник“ и 1 /една/ щ. бр. за длъжност „съдебен деловодител“ по щата на Апелативен съд – София.
МОТИВИ: В Апелативен съд – София от години има незаети щ. бр. за съдия. По данни от поименното разписание  на длъжностите и работните заплати съдът разполага с 85 щата за съдия, от които 58 заети и 15 щ. бр. за „съдебен помoщник“. Към 01.10.2024 г. в АС-София има 3 незаети щ. бр. за длъжност „съдебен помощник“ като за две от тях КСА-СК още през м. юли е дала съгласие за назначаване на съдебни служители, а към момента дори няма обявени конкурси за заемане им. Щатните бройки за „съдебен деловодител“ в АС-София са 33, освен тях съдът разполага и с 3 щ. бр. за „специалист-оператор копирни машини“ и 2 щ. бр. за „специалист компютърна обработка на данни“. 
1.1.3. ИЗПРАЩА решението на председателя на Апелативен съд – София, за становище, което да изпрати в тридневен срок след получаването му.

	1.2. ПРИЕМА ЗА СВЕДЕНИЕ уведомлението от председателя на Районен съд – Своге за назначаване на съдебен служител на длъжност „съдебен деловодител“, считано от 15.08.2024 г., след проведен конкурс в изпълнение на решение по протокол № 11/19.06.2024 г. на КСА-СК.

1.3. ПРИЕМА ЗА СВЕДЕНИЕ уведомлението от председателя на Районен съд – Бяла Слатина за прекратяване на трудовото правоотношение със съдебен служител на длъжност „системен администратор“, считано от 14.10.2024 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „системен администратор“, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр в Районен съд – Бяла Слатина.

1.4. ПРИЕМА ЗА СВЕДЕНИЕ уведомлението от председателя на Окръжен съд – Русе за прекратяване на трудовото правоотношение със съдебен служител на длъжност „счетоводител, касиер и домакин“, считано от 05.10.2024 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „счетоводител, касиер и домакин“ в Окръжен съд – Русе.

1.5. ПРИЕМА ЗА СВЕДЕНИЕ уведомлението от и. ф. председателя на Окръжен съд – Варна за прекратяване на трудовото правоотношение със съдебен служител на длъжност „съдебен секретар“, считано от 01.10.2024 г., поради назначаването му на освободена щ. бр. за длъжност „съдебен деловодител“.
и
1.5.1. НЕ ДАВА СЪГЛАСИЕ за предприемане на действия по назначаване на съдебен служител за 1 /една/ щ. бр. за длъжност „съдебен секретар“ в Окръжен съд – Варна.
1.5.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен секретар“ по щата на Окръжен съд – Варна.
МОТИВИ: Ниска натовареност на съда, което е тенденция за последните пет години. Броят на делата за разглеждане от един съдия месечно за първото полугодие на 2024 г. е 11,62 при 18,33 средно за окръжните съдилища. През 2021 г. са разкрити 12 щ. бр. за съдебни служители, предвид работата с ЕИСС и ЕПЕП. Същевременно през 2022 г. и 2024 г. са съкратени 2 щ. бр. за съдия, поради което комисия „Съдебна администрация“ счита искането за обявяване на конкурс за „съдебен секретар“ за неоснователно.
Предвид назначаването на съдебен служител на освободена щ. бр. за „съдебен деловодител“ напомня на и.ф. председателя на ОС-Варна за спазване указанията на решение по протокол № 16/06.11.2020 г., т. 12. на КСА-СК.
1.5.3. ИЗПРАЩА решението на председателя на Окръжен съд – Варна, за становище, което да изпрати в тридневен срок след получаването му.

1.6. ПРИЕМА ЗА СВЕДЕНИЕ уведомлението от председателя на Районен съд – Попово за оттегляне на искане рег. индекс ВСС-11208/13.09.2024 г. относно даване на съгласие за обявяване и провеждане на конкурс за 1 /една/ щ. бр. за длъжност „съдебен секретар“, поради депозирано на 09.10.2024 г. от съдебния служител, заемащ длъжността, заявление за оттегляне на отправеното предизвестие за прекратяване на трудовия договор.
 
1.7. ПРИЕМА ЗА СВЕДЕНИЕ уведомлението от и. ф. председателя на Военен съд – София за предстоящо прекратяване на трудовото правоотношение със съдебен служител на длъжност „призовкар“, считано от 06.11.2024 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „призовкар“, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр във Военен съд – София.

1.8. ПРИЕМА ЗА СВЕДЕНИЕ уведомлението от председателя на Административен съд – Пазарджик за предстоящо прекратяване на трудовото правоотношение със съдебен служител на длъжност „съдебен деловодител“, поради придобиване право на пенсия за осигурителен стаж и възраст.
и
ДАВА СЪГЛАСИЕ за предприемане на действия по назначаване на съдебен служител за 1 /една/ щ. бр. за „съдебен деловодител“ при спазване разпоредбите на чл. 343 от ЗСВ и чл. 138 от ПАС в Административен съд - Пазарджик.

2. ОТНОСНО: Искане рег. индекс ВСС-12054/07.10.2024 г. от председателя на Районен съд – Тетевен за разкриване на 1 /една/ щ. бр. за длъжност „съдебен помощник“.

	КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
					
2.1. ОТХВЪРЛЯ искането на председателя на Районен съд – Тетевен за разкриване на 1 /една/ щ. бр. за длъжност „съдебен помощник“. 
МОТИВИ: Натовареност под средната. Броят на делата за разглеждане от един съдия месечно за първото полугодие на 2024 г. е 43,96 при 48,48средно за РС, извън областните градове. Предвид увеличен щат на съдиите с 1 щ. бр.  с решение на Съдийската колегия на ВСС е разкрита 1 щ. бр. за длъжност „съдебен секретар“. Щатни бройки за съдебни помощници се предвиждат само във високонатоварени съдилища с цел преодоляване натовареността на съдиите. Според статистическите данни за натовареност РС-Тетевен е на 45 място от общо 86 съдилища, извън областните градове.

3. ОТНОСНО: Искане рег. индекс ВСС-12446/11.10.2024 г. от председателя на Районен съд – Асеновград за разкриване на 1 /една/ щ. бр. за длъжност „съдебен деловодител“ за регистратура.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
					
3.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 1 /една/ щ. бр. за длъжност „съдебен деловодител“ по щата на Районен съд – Асеновград.
МОТИВИ: Висока натовареност на съда, което е трайна тенденция през последните години. Броят на делата за разглеждане от един съдия месечно за първото полугодие на 2024 г. е 57,76 при 48,48 средно за РС, извън областните градове  и нарежда съда на 18 място от общо 86. Налице е повишение на постъпилите входящи документи. За периода 01.01.2024 г. – 30.09.2024 г. те са 13 605, докато за същия период на 2023 г. те са били 13 066, а за 2022 г. 11 538. Изключително ниско съотношение съдебни служители/съдии – 3,63 при 4,03 средно, също и  за специализираната администрация/съдии – 1,75 при 2,53 средно. 
След разкриване на 1 щ. бр. за съдебен деловодител в служба регистратура съотношението съдебни служители/съдии ще бъде 3,75, отново под средното.
3.2. ВНАСЯ в заседание на Съдийската колегия на ВСС, за разглеждане и произнасяне.

4. ОТНОСНО: Искане рег. индекс ВСС-12376/08.10.2024 г. от председателя на Районен съд – Сандански за трансформиране на 1 /една/ щ. бр. за длъжност „съдебен секретар в 1 /една/ щ. бр. за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
					
4.1. ОТХВЪРЛЯ искането от председателя на Районен съд – Сандански за трансформиране на 1 /една/ щ. бр. за длъжност „съдебен секретар в 1 /една/ щ. бр. за длъжност „съдебен помощник“.
4.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен секретар“ по щата на Районен съд – Сандански.
МОТИВИ: По щат Районен съд – Сандански разполага с 6 щ. бр. за съдия и 7 за длъжност „съдебен секретар“. За оптимално съотношение съдии/съдебни секретари се счита 1:1. За последните години в РС-Сандански са съкратени 3 щата за съдия за разлика от щатовете за съдебни служители, което предвид необходимостта от обезпечаване със съдебни служители на съдилищата, в които се разкриват щатове за съдии не е коректно.
Съотношението съдебни служители/съдии е 4,17 при 4,03 средно за РС, извън областните градове. След съкращаване на 1 щ. бр. за посочената длъжност това съотношение ще бъде 4,00.
Искането на председателя за трансформиране на 1 щ. бр. за длъжност „съдебен секретар“ в „съдебен помощник“ е от 08.10.2024 г., а същевременно от 04.09.2024 г. в РС-Сандански  има свободна щ. бр. за „съдебен секретар“, за която, съгласно указанията на решение по протокол № 16/06.11.2020 г., т. 12 на комисията, председателят на съда не е уведомил КСА-СК. 
Комисия ‚Съдебна администрация“ към СК напомня на председателя за спазване на цитираното принципно решение по протокол № 16 от 2020 г.
 4.3. ИЗПРАЩА решението на председателя на Районен съд – Сандански, за становище, което да изпрати в тридневен срок след получаването му.

5. ОТНОСНО: Уведомление рег. индекс ВСС-12050/04.10.2024 г. от председателя на Окръжен съд – Плевен за трансформиране на:
- 1 /една/ щ. бр. за длъжност „шофьор и технически изпълнител“ в 1 /една/ щ. бр. за длъжност „съдебен секретар“;
	- 1 /една/ щ. бр. за длъжност „управител сгради, той и МОЛ“ в 1 /една/ щ. бр. за длъжност „управител сгради шофьор и МОЛ“.
И Запитване рег. индекс № ВСС-11290/18.09.2024 г. от председателя относно прекратяване на трудово правоотношение със съдебен служител, поради придобиване право на пенсия за осигурителен стаж и възраст.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
					
5.1. ПРИЕМА ЗА СВЕДЕНИЕ уведомлението на председателя на Окръжен съд – Плевен за трансформиране на щ. бр. за съдебни служители, считано от 01.10.2024 г., както следва:
- 1 /една/ щ. бр. за длъжност „шофьор и технически изпълнител“ в 1 /една/ щ. бр. за длъжност „съдебен секретар“;
	- 1 /една/ щ. бр. за длъжност „управител сгради, той и МОЛ“ в 1 /една/ щ. бр. за длъжност „управител сгради шофьор и МОЛ“.
По отношение на точка 1 от писмо изх. № 5537/17.09.2024 г. на председателя на ОС-Плевен, КСА-СК препраща към решението си по протокол № 16/06.11.2020 г., т. 12.
По точка 2 от цитираното писмо относно определяне на възнаграждение за трудов стаж и професионален опит /клас/ е от компетентността на административния ръководител на съответния съд като работодател и напомня на председателя за Решение на Комисията по правни въпроси на ВСС по протокол № 23 от 13.06.2016 г., т. 2, както и за Решение на същата комисия към Пленума на ВСС по протокол № 25 от 01.11.2021 г., т. 3, касаещи съотносимо запитване.

6. ОТНОСНО: Искане рег. индекс № 12087/04.10.2024 г. от председателя на Районен съд – Свиленград за прерзглеждане на решение по протокол № 10/05.04.2023 г. относно съкращаване на 1 /една/ щ. бр. за длъжност „съдебен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
					
6.1. ОТХВЪРЛЯ искането от председателя на Районен съд – Свиленград за преразглеждане на решение по протокол № 10/05.04.2023 г. относно съкращаване на 1 /една/ щ. бр. за длъжност „съдебен секретар“.

7. ОТНОСНО: Писмо за сведение до Съдийската колегия на ВСС рег. индекс № 11410/24.09.2024 г. от председателя на Районен съд – Омуртаг относно становище по решение по протокол № 10/12.06.2024 г. относно съкращаване на 1 /една/ щ. бр. за длъжност „съдебен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
					
7.1. ПРИЕМА за сведение писмото, изпратено до Съдийската колегия на ВСС от председателя на Районен съд – Омуртаг относно съкращаване на 1 /една/ щ. бр. за длъжност „съдебен секретар“.
7.2. ВНАСЯ в заседание на Съдийската колегия на ВСС, за разглеждане и произнасяне. 

8. ОТНОСНО: Искане рег. индекс № 12727/18.10.2024 г. от председателя на Административен съд – София-град за сключване на граждански договор с външен изпълнител – юрист, притежаващ специфични познания с опит и експертиза в областта на обществените поръчки за подготовка на необходимата документация, работа с електронна система ЦАИС ЕОП и участие в комисиите за извършване подбор на кандидатите и участниците, разглеждане и оценяване на офертите във връзка с провеждането на процедури по ЗОП за закупуване на дълготрайни материални активи.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
					
8.1. ДАВА СЪГЛАСИЕ на председателя на Административен съд – София-град за сключване на граждански договор с външен изпълнител – юрист, притежаващ специфични познания с опит и експертиза в областта на обществените поръчки за подготовка на необходимата документация, работа с електронна система ЦАИС ЕОП и участие в комисиите за извършване подбор на кандидатите и участниците, разглеждане и оценяване на оферти във връзка с провеждането на процедури по ЗОП за закупуване на дълготрайни материални активи.
8.2. Изпраща решението на комисия „Бюджет и финанси“.

ПРЕДСЕДАТЕЛ 			
НА КОМИСИЯТА:        /п/
			БОЯН НОВАНСКИ